Tony Dutreux

Den Antoine Auguste Jean-Pierre, genannt Tony Dutreux, gebuer den 3. Mee 1838Numm an Datum vum Gebuertsschäin an der Stad Lëtzebuerg, och do gestuerwen de 27. Juli 1933, war e lëtzebuergeschen Ingenieur a Politiker.

Nom Secondaire am Stater Kolléisch huet hien 1859 seng Ingenieursausbildung op der École centrale des arts et manufactures zu Paräis ofgeschlossQuell: Joseph Mersch, Un Ancien hors norme – Tony Dutreux, an de Literatur.

Den Tony Dutreux war Deputéierten an der Chamber vun 1881 bis 1886 a Member vum Stater Gemengerot vun 1881 bis 1887.

Vun him stamen d'Pläng vun der Fondation Pescatore (hie war e Grouss-Neveu vum Jean-Pierre Pescatore), fir där hire Bau fir d'éischt zu Lëtzebuerg Eisebëtong gebraucht gouf. Hien huet och d'Pläng fir d'Schlass Kockelscheier entworf, a war Conseiller bei der Konstruktioun vum Cercle op der Plëss d'Arem.

Hien huet un der Elektrifizéierung vun der Stad matgeschafft.

Hie war Generalkommissär fir d'Paräiser Weltausstellunge vun 1867, 1878, 1884 an 1900, a Member vu verschiddene Verwaltungsréit. Ausserdeem huet e sech ëm d'Ariichte vum Musée J.P. Pescatore (d'Kollektioun koum méi spéit an d'Villa Vauban), an ëm d'Museksliewe verdéngt gemaach.

1907 huet hie vu senger Mamm, der Élisabeth Dutreux, d'Schlass vu La Celle Saint-Cloud geierft.

 Gielercher an Éierungen 




Als Undenken un den Tony Dutreux gouf eng Strooss zu Bouneweg d'rue Tony Dutreux no him benannt.

 Literatur 
 Gilbert, P., 1986. La capitale et ses architectes: illustration critique de l'architecture dans la métamorphose d'une ville en un siècle. Institut grand-ducal, section des arts et des lettres, 222 S. Imprimerie Saint-Paul. BNL LB 1061, S. 158
 Philippart, R., 2007. Luxembourg. Historicisme et identité visuelle d'une capitale. 207 S. éditions saint-paul. ISBN 978-2-87963-694-8, S. 98
 Mersch, J., 2015. Un Ancien hors norme – Tony Dutreux. Bulletin des Anciens de l'Athénée n°35 page 50-67

Um Spaweck

Kategorie:Gebuer 1838
Kategorie:Gestuerwen 1933
Kategorie:Lëtzebuergesch Deputéiert
Kategorie:Lëtzebuergesch Ingenieuren
Kategorie:Grand officier de l'ordre de la couronne de chêne
Kategorie:Commandeur de la Légion d'honneur
Kategorie:Persounen, no deenen eng Struktur zu Lëtzebuerg genannt ass